દાખલા તરીકે અંગ્રેજીનું એક સરળ વાક્ય જોઈએ: ‘They eat fruits.’ જો આનો ગુજરાતીમાં અનુવાદ કરવો હોય તો, શબ્દોનો ક્રમ બદલાઈ જશે અને આપણે આ રીતે લખવું પડશે: ‘તેઓ ફળ ખાય છે.’ પરંતુ જો કોઈ વ્યક્તિ કેવળ શબ્દકોશ અથવા મશીન ટૂલની મદદથી અંગ્રેજી શબ્દોને ગુજરાતીમાં બદલી નાખે તો તેનો અનુવાદ : ‘તેઓ ખાય ફળ.’ થઇ જશે, જે વ્યાકરણની દૃષ્ટિએ પણ ખોટું છે અને વાંચવામાં પણ અસ્પષ્ટ છે. કલ્પના કરો કે જો તમે કોઈ નવલકથા ખરીદી હોય અને તેમાં આ રીતનો અનુવાદ કરેલાં વાક્યો જ લખેલાં હોય તો તમને કેવું લાગશે? એવા અનુવાદમાં ભાષાનું સૌન્દર્ય નહીં જળવાઈ શકાયું હોય અને તમને તેનો અર્થ પણ બરોબર નહીં સમજાઈ શક્યો હોય.